Modelu di Email pa Partisipanti di Inkéritu – Kriolu Kabuverdianu 
Asuntu: Partisipa na Inkéritu sobri Igualdadi na Saúdi di Komunidadi! 
Departamentu di Saúdi Públiku di Massachusetts ta uza rezultadu di inkéritu pa midjora programas, orienta disizons sobri finansiamentu i alokason di rekursus, i apoia polítikas ki ta trata desigualdadi na saúdi. Nu ta partilha tanbé rezultadu di inkéritu ku parserus na tudu stadu, pa djuda fortalesi ses sforsu pa midjora saúdi na ses komunidadi. 
Inkéritu ta fika abertu di julhu 2026 ti prinsípiu di outonu 2026. Kualker algen ku 12 anu ou mas podi partisipa. Inkéritu ta leba serka di 15 pa 30 minutu pa kompleta, i sta disponivel na 12 lingua diferenti: Árabi, Kriolu Kabuverdianu, Xinês (Simplifikadu i Tradisional), Inglês, Kriolu di Haiti, Khmer, Purtugês, Rusu, Spanhol, i Vietnamita. Kestionariu ta bai sta disponivel na Lingua Gestual Merkana (ASL) mas tardi es veron.
Partisipa na inkéritu é fasil! Klika na es link pa komesa: www.mass.gov/HealthSurvey
Pa mas informason sobri Inisiativa di Igualdadi na Saúdi di Komunidadi i sobri inkéritu, pur favor vizita nos pájina web: www.mass.gov/CHEI
 
Modelu di Email pa Parserus – Kriolu Kabuverdianu 
Asuntu: Inkéritu sobri Igualdadi na Saúdi di Komunidadi dja sta disponivel online! 
Prezadus ________, 
Nu teni prazer di anunsia ma Inkéritu sobri Igualdadi na Saúdi di Komunidadi (CHES) dja sta disponivel online! Partisipa na inkéritu na www.mass.gov/HealthSurvey. Nu ta gostaba di konta ku nhos, komu parseru di konfiansa na komunidadi, pa djuda-nu divulga es informason. 
 
Modi ki nhos podi djuda: 
· Manda un link pa famílias, amigus, i kolegas na Massachusetts 
· Promovi inkéritu na lista di email di nhos organizason 
· Fazi publikason sobri inkéritu na redes sosiais 
· Koloka panfletu sobri inkéritu na kes lugar undi pesoas di nhos komunidadi ta bai 
· Disponibiliza funsionarios ou voluntarios pa identifika i apoia partisipanti di inkéritu 
 
Kal é objetivu di inkéritu? 
Inkéritu sobri Igualdadi na Saúdi di Komunidadi ta djuda komunidadis midjora kondison ki ta influensia bem-estar, prinsipalmenti pa kes mas afetadu pa desigualdadi na saúdi. Membrus di komunidadi i parserus di tudu Massachusetts kolabora pa fazi inkéritu pa mostra kuzê ki residentis krê sabi sobri abitason, saúdi mental, seguransa i otus kuza ki ta influensia bem-estar. Departamentu di Saúdi Públiku di Massachusetts i nos parserus ta uza dadus di CHEI pa distribui finansiamentu, midjora programas, i dizenvolve polítikas pa kombati desigualdadi di saúdi. 
 
Pa kantu tempu ki inkéritu ta fika abertu, i kenha ki podi partisipa? 
Inkéritu ta fika abertu di julhu 2026 ti prinsípiu di outonu 2026. Kualker algen ku 12 anu ou mas podi partisipa. Inkéritu ta leba serka di 15 pa 30 minutu pa kompleta i sta disponivel na 12 lingua diferenti: Árabi, Kriolu Kabuverdianu, Xinês (Simplifikadu i Tradisional), Inglês, Kriolu di Haiti, Khmer, Purtugês, Rusu, Spanhol, i Vietnamita. Kestionariu ta bai sta disponivel na Lingua Gestual Merkana (ASL) mas tardi es veron.
 
Es inkéritu é konfidensial? 
Sim, inkéritu é konfidensial. El ka ta rekolhe informason sima bu nomi, bu email, ou bu morada, i el ka ta rekolhe bu enderesu IP ou informason sobri dispozitivu utilizadu.   
 
Ki tipu di apoiu sta disponivel pa nos organizason partilha es inkéritu? 
Nu dizenvolve material di divulgason sima panfletu, postal publisitariu, publikason pa redes sosiais, modelu di email, temas prinsipal, i mutu mas pa djuda divulgason.  Es material sta disponível na nos pájina web:  www.mass.gov/HealthSurvey i bu podi pidi panfletu i rack card imprimidu, di grasa, na Massachusetts Health Promotion Clearinghouse: https://massclearinghouse.ehs.state.ma.us/category/CHES.html.
 
Kandu i modi ki N podi asedi es dadus? 
Nu ta da nos midjor pa prosesu fika mas fasil i transparenti pusível. Rezultadu ta ba fika disponivel pa públiku na nos pájina web (www.mass.gov/CHEI) na Primavera/Verón 2027 Na Massachusetts, ten txeu rekursus gratuitu pa djuda algen uza dadus di CHES. É pusível marka un enkontru ku un Data & Action Support Provider pa resebi apoiu individual, pidi análizi personalizadu di dadus di CHES pa komunidadi, i partisipa na váriu seminariu online gratuitu ku informason i izenplu prátiku pa uza es dadus. 
 
Nu sta djuntu, i nu ta agradesi bu partisipason i bu envolvimentu na apoia igualdadi na saúdi na bu komunidadi. Pur favor, kontata-nu si ten kualker pergunta ou nesesidadi di mas informason. 
 
Obrigadu, 
__________ 
